text: नई दिल्ली: भोजपुरी सिनेमा (Bhojpuri Cinema) की सुपरस्टार जोड़ी आम्रपाली दुबे (Amrapali Dubey) और दिनेश लाल यादव निरहुआ (Dinesh Lal Yadav Nirahua) का ऐसा डेडली कॉम्बिनेशन है जब भी दोनों साथ आते हैं, धमाल मचा देते हैं. भोजपुरी के सुपरस्टार निरहुआ और आम्रपाली दुबे ने कुछ ऐसा ही हंगामा बरपाया है. इन दिनों फिल्मी सितारे मोबाइल ऐप्स का इस्तेमाल करके मजेदार वीडियो बना रहे हैं. ऐसा ही कुछ प्रयोग निरहुआ और आम्रपाली दुबे (Amrapali Dubey) ने भी किया है. निरहुआ इस वीडियो में घोड़े पर नजर आ रहे हैं तो आम्रपाली दुल्हन की ड्रेस में हैं. बैकग्राउंड में 'सलाम-ए-इश्क' फिल्म का 'तैनू ले के मैं जावांगा' चल रहा है. बॉलीवुड के इस सॉन्ग को प्रियंका चोपड़ा और सलमान खान पर फिल्माया गया है.